Public procurement notice: Contract Notice
Published: 2022-02-02
Buyer: Forsvarsministeriets Ejendomsstyrelse
Country: DK
Contract type: Works
Procedure: Restricted procedure
CPV classification: 45000000: Construction work | 45216000: Construction work for military buildings | 45310000 | 45315000 | 45317000
Estimated value: 170000000 DKK
Submission deadline: 2022-03-04
Award criteria: The most economic tender

Technical requirements: Forsvarsministeriets Ejendomsstyrelse (Ejendomsstyrelsen) ønsker at indgå en rammeaftale om håndværkerydelser til Ejendomsstyrelsens bygninger og anlæg i Region Sjælland. Samtidig med nærværende udbud udbydes tilsvarende rammeaftale i de øvrige regioner på selvstændige udbudsbekendtgørelser.
Håndværkerydelserne omfatter primært vedligeholds- og reparationsopgaver samt undtagelsesvist nybyg indenfor følgende håndværksmæssige fag:
Opgaverne i rammeaftalen omfatter udførelse af håndværksydelser på tværs af de håndværksmæssige fag angivet i pkt. II.1.4 samt eftersyn/service på anlæg nævnt i samme pkt.
Tilbudsgiver skal kunne udføre arbejder inden for alle de forskellige fag under rammeaftalen. Tilbudsgiver skal forestå styring af opgaveløsningen, såvel internt i tilbudsgivers organisation som eksternt mod Ejendomsstyrelsen.
Der påregnes indgået op til tre rammeaftaler i Region Sjælland. Den bedst rangerede tilbudsgiver skal opretholde et akutberedskab, der skal fungere 24/7/365 og således være i stand til at løse akutte opgaver inden for meget kort tid med henblik på at sikre, at akutte skader ikke påvirker drift og operationalitet i Forsvaret.  De nærmere vilkår for akutberedskabet fremgår af udbudsmaterialet.
Opgaver til en forventet værdi under kr. 30.000 ekskl. moms vil blive direkte tildelt til den bedst rangerede tilbudsgiver, ligesom den bedst rangerede tilbudsgiver skal udføre eftersyn.
Opgaver til en forventet værdi over kr. 30.000 ekskl. moms vil blive tildelt via miniudbud blandt de 3 rammeaftaleparter.
Opgavernes fordeling mellem fag varierer fra år til år. Ejendomsstyrelsen vurderer dog, at cirka halvdelen af opgaverne ligger inden for el og cirka en tredjedel inden for VVS og resten inden for de øvrige fag.
Ejendomsstyrelsen vurderer, at størstedelen af opgaverne (formentlig 90-95 %) vil have en værdi under kr. 30.000 ekskl. moms, mens den øvrige del af opgaverne har en værdi over kr. 30.000. Det forventes, at kun 2-3 % af opgaverne vil have en værdi over kr. 100.000 ekskl. moms.
Den bedst rangerede tilbudsgiver skal således være i stand til at udføre mange mindre og samtidige opgaver på geografisk forskellige lokationer.
Ejendomsstyrelsens tekniske anlæg og installationer er generelt sammensat af meget  forskelligeartede typer; det kan være anlæg/installationer i bygninger opført for adskillige hundrede år siden til nye bygninger. Bygninger tjener en lang række af funktioner, herunder som kontorfaciliteter, indkvartering, værksteder, depoter og garager. Blandt bygningerne er desuden kaserner og flyvestationer. Oversigter over de af Rammeaftalen omfattede etablissementer m.v. samt tekniske anlæg, indgår i udbudsmaterialet.
Prækvalificerede ansøgere vil umiddelbart efter prækvalifikation skulle igangsætte ansøgningsprocedure i forhold til godkendelse af ansøgeren på virksomhedsniveau. Kravene hertil fremgår af udbudsmaterialets bilag Sikkerhedsprocedure og opnåelse af sikkerhedsgodkendelse.
Eventuel begrænsning af ansøgere, der opfordres til at afgive tilbud, sker efter en vurdering af, hvilke ansøgere der har dokumenteret de mest relevante leverancer, jf. punkt III.1.3), af de arbejder, som rammeaftalen omfatter, jf. beskrivelsen i punkt II.1.4) og II.2.4) og udbudsmaterialet i øvrigt.
Relevansvurderingen foretages på baggrund af, i hvor høj grad referencerne dokumenterer erfaring med levering af funktionelt og volumenmæssigt sammenlignelige arbejder, herunder erfaring med levering under rammeaftaler omfattende pligt til at kunne levere løbende arbejder/vedligehold/eftersyn af teknisk karakter. Endvidere ses på erfaring på tværs af de omhandlede håndværksmæssige fag og erfaring inden for en bred sammensætning af tekniske anlæg og installationer sammenlignelige med dem i den udbudte opgave, jf. punkt II.1.4 og II.2.4). Relevansvurdering foretages tillige på baggrund af, i hvor høj grad referencerne dokumenterer erfaring med koordinering af mange mindre opgaver sammenlignelige med dem i den udbudte opgave, jf. punkt II.1.4 og II.2.4) samt erfaring med levering af et akutberedskab som krævet i den udbudte rammeaftale samt eftersyn af anlæg/installationer.
Ved vurderingen af, hvilke ansøgere der har dokumenteret de mest relevante leverancer af sammenlignelige ydelser, vurderes det, i hvor høj grad referencerne tilsammen dokumenterer relevant erfaring med at levere de konkret efterspurgte arbejder og eftersyn.


Award value: 170000000